Diari Oficial de la Generalitat Valenciana


Sumari del DOGV 4384, del 22-11-2002 (2002/12616)

RESOLUCIÓ de 19 de novembre de 2002 de la Conselleria de Benestar Social, per la qual es modifiquen els crèdits que han de finançar les ajudes convocades mitjançant l'Orde de 22 de novembre de 2001, de la Conselleria de Benestar Social per la qual es regulen i convoquen ajudes en matèria de Servicis Socials en el Sector de Discapacitats per a l'any 2002 i determinats per la Resolució de 25 de febrer de 2002 (DOGV núm. 4.200, de 28 de febrer de 2002).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4384

Data del DOGV
:   22-11-2002

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2002/12167


Data del document
:   19-11-2002

Organisme emissor
:   Conselleria de Benestar Social

Tipus de document
:   Resolució

Anàlisi jurídica

 Descriptors 

:   * discapacitat
    * ajuda pública
    * ajuda als discapacitats
    * servei social
    * suport econòmic

RESOLUCIÓ de 19 de novembre de 2002 de la Conselleria de Benestar Social, per la qual es modifiquen els crèdits que han de finançar les ajudes convocades mitjançant l'Orde de 22 de novembre de 2001, de la Conselleria de Benestar Social per la qual es regulen i convoquen ajudes en matèria de Servicis Socials en el Sector de Discapacitats per a l'any 2002 i determinats per la Resolució de 25 de febrer de 2002 (DOGV núm. 4.200, de 28 de febrer de 2002). [2002/12322]
  
L'Orde de 22 de novembre de 2001 de la Conselleria de Benestar Social, per la qual es regulen i convoquen ajudes en matèria de Servicis Socials en el Sector de Discapacitats per a l'any 2002 publicada en el DOGV núm. 4.139, de data 30 de novembre de 2001, va ser tramitada d'acord amb allò disposat en l'Orde de 26 de setembre de 1994, de la Conselleria d'Economia i Hisenda, per la qual es regula la tramitació anticipada d'expedients de gasto, tot quedant condicionat el finançament d'estes ajudes a l'aprovació dels crèdits corresponents.
  
Una vegada aprovada i publicada la Llei 10/2001, de 27 de desembre de Pressupostos de la Generalitat Valenciana, per a l'exercici 2002 (DOGV núm. 4.158, de data 31 de desembre de 2001), en aplicació d'allò que establix la disposició addicional tercera de l'esmentada Orde i d'acord amb allò regulat en l'article 47.11 del Decret Legislatiu, de 26 de juny de 1991, pel qual s'aprova el text refós de la Llei d'Hisenda Pública de la Generalitat Valenciana, es va procedir mitjançant Resolució de 25 de febrer de 2002 de la Conselleria de Benestar Social (DOGV núm. 4200, de 28 de febrer de 2002) a donar publicitat als crèdits i a les línies de subvenció destinades a finançar les ajudes regulades en l'Orde de 22 de novembre de 2001, de la Conselleria de Benestar Social, per la qual es regulen i convoquen ajudes en matèria de Servicis Socials en el Sector de Discapacitats per a l'any 2002.
  
Posteriorment a través de la Resolució de 20 d'agost de 2002 de la Conselleria de Benestar Social (DOGV núm. 4321, de 26 d'agost de 2002) i de la Resolució de 25 d'octubre de 2002 de la Conselleria de Benestar Social (DOGV núm. 4.368, de 30 d'octubre de 2002), es va modificar el crèdit d'una de les línies que han de finançar les ajudes convocades mitjançant l'esmentada Orde de 22 de novembre de 2001.
  
Novament en estos moments hi ha disponibilitat pressupostària en una de les línies recollides en la Resolució de 25 de febrer de 2002, cosa que permet incrementar el finançament de l'Orde de 22 de novembre de 2001 de la Conselleria de Benestar Social.
  
Per tot això, i fent ús de les facultats que em conferix l'article 47.11 del text refós de la Llei d'Hisenda Pública de la Generalitat Valenciana i el Decret 138/2000, de 12 de setembre, del Govern Valencià, pel qual s'aprova el Reglament Orgànic i Funcional de la Conselleria de Benestar Social i la seua posterior modificació pel Decret 212/2001, de 18 de desembre (DOGV núm. 3.837, de 15 de setembre de 2000 i núm. 4.165, de 10 de gener de 2002), resolc:
  
Primer
  
Modificar la quantia del crèdit destinat a finançar l'Orde de 22 de novembre de 2001, de la línia de subvenció que tot seguit s'indica:
  
Denominació: Servicis Socials Especialitzats Discapacitats
  
Línia de subvenció: T0676/000/02
  
Consignació pressupostària: Increment de 242.984,82 euros i passa de 96.348.176,38 euros a 46.958.897,20 euros
  
Procedència i quantia dels fons :
  
Propis no condicionats: 57.860.540,20 euros
  
Propis condicionats: 338.390 euros
  
Externa: Ministeri de Treball i Assumptes Socials: 338.390 euros
  
Segon
  
Publicar la present resolució en el Diari Oficial de la Generalitat Valenciana.
  
València 19 de novembre de 2002
  
El conseller de Benestar Social
  
RAFAEL BLASCO CASTANY